Bingo - Lue miten nettibingo toimii | Säännöt ja vinkit!
Bingoa, Bingokasinot, bonukset ja ilmaiskupongit nettibingoon
Bingo on nykyään aivan muuta kuin takavuosikymmeninä, kun sitä piti lähteä pelaamaan tiettynä päivänä tiettyyn aikaan bingohallille. Nettikasinot tarjoavat valtavasti käteviä mahdollisuuksia tämän hiukan lottoa muistuttavana helpon ja hauskan rahapelin peluuseen juuri silloin, kun sinulle sopii.
Tällä sivulla kerromme, miten bingoa pelataan netissä ja mitä kaikkea nettibingo tarjoaa, neuvomme, miten valita bingopelisivusto ja listaamme parhaita bingohuoneita ja nettikasinoita, joilla voit pelata ja nauttia myös bingobonuksista.
Bingossa arvotaan numeroita väliltä 1-75 tai 1-90, ja pelaajan tehtävänä on seurata numeroruudukoidusta kortistaan, osuuko hänelle oikea rivi vaaka- tai pystysuuntaan tai nurkasta nurkkaan tai jonkin tietyn muun, ennalta määrätyn kuvion mukaan. Nettibingosta voit voittaa parhaimmillaan jopa kymmeniä tai satojatuhansia euroja käteistä. Rahan lisäksi tarjolla voi joskus olla tuote- ja/tai matkapalkintoja.
Useimmat pelaavat nettibingoa saadakseen pientä jännitystä arkiseen elämään. Bingo netissä voi kuitenkin antaa muutakin kuin voittojahdin tunnelmaa, sillä se on myös sosiaalista toimintaa ja vuorovaikutusta muiden bingoajien kanssa. Pelin lomassa voit chattailla ja tuntea kuuluvasi porukkaan. Pakollista tämä yhteisöllisyys ei tietenkään ole, vaan voit yhtä hyvin sulkea chatin ja keskittyä pelkästään pääasiaan eli pelaamiseen.
Bingopelejä kannattaa erityisesti metsästää suomalaisilta nettikasinoilta.
Parhaimmat bingokasinot:
100% 200€ asti + 600 ilmaiskierrosta ilman talletusta
Mukavasti kampanjoita
Oma säästöpossu!
75-100% 300€ asti
Myös urheiluveikkausta
Bingon pelaaminen on yksinkertaista mutta viihdyttävää, joten se sopii kaikille ja säännöt ovat vaivattomasti opittavissa. Pelaajana saat bingokortin, joita on bingokupongissa useita, ja jossa on
yleensä kolme ruudukkoa
ruudukot ovat tavallisesti 5 x 5 ruutua
Bingossa tavoitteena on saada ruudukossa täysi rivi oikein arvottujen numeroiden mukaisesti. Bingonumeroita arvotaan joko vaihtoehdoista 1-75 tai 1-90. Joistain pelipaikoista saat valmiiksi numeroidun bingokortin, joissain taas voit itse valita numerot lapullesi.
Bingokone arpoo tasaiseen tahtiin numeroita ja ilmoittaa ne selkeästi. Sinun hommasi on merkata numerot korttiisi ja kokonaisen rivin täyttyessä oikeista numeroista huutaa ”Bingo!”. No, nettibingossa huutaminen tietenkään ei ole välttämätöntä, mutta tuohan se fiilistä. Kun joku pelaajista on saanut bingon eli kokonaisen oikean rivin, hän on voittanut. Sen jälkeen peli alkaa alusta uusilla bingokorteilla.
Näin nettibingo toimii
Nettibingon pelaaminen muistuttaa paljolti perinteistä hallibingoa, mutta on oikeastaan vielä helpompaa. Pelipaikkoina toimivat nettikasinoiden bingohuoneet, joista jokaisessa osallistujia voi olla yhtä aikaa useita kymmeniä. Bingohuoneilla on ohjelmakalenteri, josta voit etukäteen katsoa, milloin lempibingosi pyörähtää käyntiin.
Ensimmäisenä sinun pitää ostaa bingokortti tai bingokuponki, joka koostuu useasta kortista. Kortti sisältää numeroita sen määrän, joka on kyseisen bingopelin mukainen. Bingokuponkiin sisältyy useita ruudukoita, kun taas bingokortti, jota myös bingolipuksi kutsutaan, käsittää vain yhden ruudukon.
Kun kuponki on hanskassa, alkaa varsinainen jännitys eli bingoarvonta. Kone poimii sattumanvaraisesti esille numeroituja bingopalloja. Oikeat eli arvotut numerot näkyvät korostettuina bingohuoneen valotaululla eli niin sanotulla flashboardilla.
Sinä seuraat arvontaa ja merkitset arvotut numerot korttiisi. Jos saat oikean rivin ennen muita pelaajia, voitat. Vanhan ajan bingossa oli tässä kohtaa tärkeää kiljaista kuuluvalla äänellä: ”Bingo!”, mutta nettibingossa se ei ole tarpeen. Voittosi noteerataan ja myös maksetaan automaattisesti, kun saat voittavan rivin täyteen.
Yksi parhaimmista bingosivustoista on Casinohuoneen alla toimiva Bingohuone, joka on täysin suomalainen pelipaikka!
Bingokortit
Bingokortin sisältö ja ulkoasu voi vaihdella pelipaikoittain, mutta periaatteet ovat aina samat. Bingokortista on olemassa brittiläinen ja amerikkalainen variantti, joista jälkimmäinen yleisin Suomessa ja muuallakin.
Yleisesti käytössä oleva amerikkalainen bingokortti sisältää
5 x 5 ruudukon
yläreunassa kirjaimet B – I – N – G – O
Kirjaimet ovat kunkin pystysarakkeen yläpuolella, ja niistä jokainen vastaa 15 numeroa seuraavasti:
B – numerot 1-15
I – numerot 16-30
N – numerot 31-45
G – numerot 46-60
O – numerot 61-75
Keskellä bingokorttia on yksi tyhjä ruutu, joka kuitenkin otetaan huomioon ja on osa bingoriviä. Suomessa on tapana käyttää kolmen ruudukon bingokortteja, ja kaikkia ruudukoita pelataan samanaikaisesti.
Brittiläisessä bingokortissa ruudukko on mallia 3 x 9 ja numerot 1-90, eli periaatteessa kortilla on 27 numeropaikkaa. Käytännössä niitä on kuitenkin vain 15, sillä jokaisella rivillä täytyy olla neljä tyhjää ruutua. Yhdeksän pystysarakkeen numerot on jaettu 10 numeron ryhmiin, joista ensimmäinen on 1-10 ja viimeinen 81-90. Bingon osuminen edellyttää, että saat yhden, kahden tai kolmen rivin kaikki viisi numeroa oikein.
Bingokuponki
Yksi bingokuponki sisältää useita bingokortteja eli peliliuskoja. Jos kyseessä on 75 pallon bingo, kuponki käsittää esimerkiksi kolme 5 x 5 –ruudukkoa. Jokaisessa ovat mukana numerot 1-75, ja kaikkia ruudukoita pelataan yhtaikaa.
Netin bingohuoneet tarjoavat yleensä juuri tällaisia bingokuponkeja. Pelaajan kannalta ne ovat hyviä, koska jokainen arvottu numero on mukana myös hänen omalla kupongillaan. Lisäksi voittamisen todennäköisyys on korkeampi, kun pelataan usealla kortilla.
Netin pelipaikat näyttävät bingokorttien valikoimansa sinulle ennen kuin siirryt bingohuoneeseen. Sinä päätät, minkä kortin ostat itsellesi. Korttivalikoima on sattumanvarainen kuten koko bingopelikin. Se tarkoittaa käytännössä, että voittomahdollisuutesi ja osumatodennäköisyys ovat samat riippumatta siitä, minkä bingokupongin valitset.
Bingoarvonta
Bingoarvonta on tietenkin se kaikkein kutkuttavin ja viihdyttävin vaihe pelaamisessa. Perinteinen rumpu, jossa bingopallot sekoitetaan, tuo mieleen lottokoneen. Nettibingossa arvonta voidaan hoitaa virtuaalisesti, mikä tarkoittaa, että tietokonejärjestelmä arpoo numerot. Se on peliviranomaisen tarkistama ja hyväksymä ja poimii numerot täysin sattumanvaraisesti.
Jokainen bingonumero arvotaan yksitellen, ja tulos ilmoitetaan pelaajille (saraketta vastaavan) kirjaimen ja numeron yhdistelmänä. Sinä merkkaat osuvat numerot lapullesi – tai nettibingossa annat automaation hoitaa asian puolestasi. Toki on myös nettibingoja, joissa voit manuaalisesti klikkaamalla merkata omat osumasi. Jos satut vauhdissa missaamaan jonkin numeron, voit tarkistaa sen myöhemminkin, sillä bingohuoneen valotaulu näyttää kaikki arvotut numerot.
Voittokuviot bingossa
Voitat bingossa, kun saat ennen muita pelaajia kyseisen bingovariantin edellyttämän voittokuvion – esimerkiksi vaaka-, pysty- tai vinorivin – täyteen oikeita, arvottuja numeroita. Bingopeleissä kisataan yleensä useasta voittokuviosta. Ne vaihtelevat peleittäin. Yleensä voittoon oikeuttaa joko se, että saat bingokorttiisi täyden rivin arvottuja numeroita tai se, että koko kortti täyttyy arvotuista numeroista. Lisäksi on olemassa bingovariantteja, jotka perustuvat erikoisempiin, harvemmin käytettyihin voittokuvioihin.
Bingovoittoja aina jackpoteihin asti
Nettibingon palkinnot vaihtelevat pelattavan bingovariantin mukaan. Jos pelaat 75 pallon bingoa, voitto voi tipahtaa yhdellä, kahdella, kolmella tai neljällä täydellä rivillä sekä täydellä ruudukolla. 90 pallon bingossa onni voi potkaista yhdellä tai kahdella täydellä rivillä sekä täydellä kortilla eli kolmella täydellä rivillä.
Nettibingon palkinnot maksetaan useimmiten ehtana käteisenä, mikä on varmasti useimmille pelaajille mieleen. Voittoina voi toisaalta olla myös vaikkapa ilmaisia bingokuponkeja tai ilmaista bingopelirahaa.
Nykyisin nettibingosta on mahdollista kahmaista jopa progressiivinen jackpot muiden kasinopelien malliin. Joidenkin nettikasinoiden bingohuoneiden jättipotti kasvaa sitä mukaa kuin pelaajat ostavat bingokuponkeja käteisellä. Jokaisesta ostosta osa kilahtaa jackpotiin. Se on ohjelmoitu laukeamaan esimerkiksi silloin, kun joku pelaaja saa täyskäden tietyllä pallomäärällä ja muutenkin ennalta määrätyin ehdoin. Ne määrittelevät, millaisen prosenttiosuuden potista voittaja lopulta saa. Miljoonaluokkaan nämä voitot eivät ehkä yllä, mutta aikamoinen satsi pätäkkää voi silti kerralla pelitilille tärähtää.
Ilmaista pelirahaa bingoon ja bingobonuksia
Jos haluat kokeilla nettibingoa alustavasti päästäksesi jyvälle sen toiminnasta, hyvä vaihtoehto on hyödyntää nettikasinoiden ja bingohuoneiden pelien demoversioita leikkirahalla. Näin vältyt riskinotolta, mutta et toisaalta voi mitään todellista voittaakaan.
Toinen tapa pelata bingoa ilmaiseksi on rekisteröityä sellaisen nettikasinon/bingohuoneen pelaajaksi, joka tarjoaa uudelle pelaajalle ilmaista pelirahaa bingoon. Vaihtoehtoisesti tai lisäksi tarjolla voi olla myös muunlaisia bingobonuksia pelaamisen alkuun pääsemiseksi. Tutustu sivustollamme eri nettikasinoiden ja bingohuoneiden tervetulobonuksiin, valitse mieluisa, liity, lunasta bonukset ja aloita pelaaminen.
Tässä yhteydessä on syytä muistuttaa, että ilmainen peliraha bingoon sekä muut bonusedut sisältävät yleensä kierrätysvaatimuksen ja/tai muita ehtoja, jolla pelipaikka rajoittaa sinun saamasi nettohyödyn määrää pitääkseen oman liiketoimintansa kannattavana. Tutustu aina ennalta bingobonusten sääntöihin ja ehtoihin.
Miten valita hyvä sivusto bingon pelaamiseen?
Hyvän bingohuoneen valitsemisen perusteet ovat pitkälti samat kuin nettikasinoiden kohdalla yleensäkin. Tärkeää on valita
pelipaikka, jolla on peliviranomaisen myöntämä lisenssi
mieluiten verovapaa eli eurooppalaisen peliviranomaisen lisensioima sivusto
Lisenssi takaa, että pelisivusto on turvallinen ja luotettava ja pelit reiluja. Peliviranomainen valvoo toimintaa jatkuvasti. Tieto lisenssistä löytyy, kun menet pelisivuston etusivun alalaitaan. Alapalkissa on pienehköllä präntillä kerrottu toimintaa pyörittävän yhtiön nimi ja osoitetiedot sekä lisenssin numero ja sen myöntänyt peliviranomainen, esimerkiksi Malta Gaming Authority eli MGA.
Kun pelaat bingosivustolla, jolla on eurooppalainen lisenssi, esimerkiksi Maltan, Viron, Iso-Britannian tai Gibraltarin peliviranomaiselta, saat kaikki bingovoittosi verovapaasti.
Bingon juuret ulottuvat aina 1500-luvun Italiaan saakka. Tuolloin kansan huvina oli arpapeli ”Lo Giuoco del Lotto D’Italia”, jota saapasmaan väki harrastaa loton tapaan tänä päivänäkin, tosin hieman eri muodossa. Italiasta viihdyttävä lottopeli levisi Ranskan ja Saksan kautta myös ison rapakon taakse. Saapuessaan Yhdysvaltoihin peli oli jo selvästi nykybingon tyyppinen, mutta sitä kutsuttiin nimellä beano. Syynä tähän oli se, että pelaajat merkkasivat papujen (papu engl. bean) avulla kortilta valitsemansa numerot.
Pelin nykyisen nimen syntyyn liittyy erikoinen tarina 1930-luvulta. Eräs pelissä voittanut nainen ei änkytykseltään saanut huudettua ”Beano!”, vaan huulilta pääsi vahingossa ”Bingo!”. Newyorkilainen pelikauppias Ed Lowe kuuli tämän ja keksi saman tien brändätä pelin uudella nasevalla nimellä
Bingon suosio alkoi kasvaa kohisten, kun eräs pappi äkkäsi käyttää bingoa seurakunnan rahapulan paikkaamiseen. Pappi ja Ed Lowe ryhtyivät yhteistyöhön, mutta alkuun bingopelisessioiden pulmana oli se, että melkein jokaisessa pelissä oli useita voittajia. Lowe pyysi apua matemaatikkoprofessori Carl Leffleriltä, joka kehitti 6 000 uniikkia bingokorttia. Urakka oli ilmeisesti todella raskas, sillä professorin kerrotaan menettäneen järkensä sen jälkeen.
Suomeen bingo rantautui 1960-luvulla Ruotsin kautta eläinlääkärin rouva Ebba Forsbergin matkassa. Hän kokeili bingoa Värmlannissa vuonna 1967 ja sai ajatuksen pelin hyödyntämisestä rahankeruussa kotikuntansa Ylivieskan uimahalli- ja nuorisosäätiölle. Suomen ensimmäinen bingotapahtuma pidettiin Ylivieskassa 2.9.1968. Se tuotti merkittävästi rahaa suunniteltuun tarkoitukseen, ja sittemmin bingosta kehittyi hyvin suosittu peli koko maassa.
Suomessa rahapalkinnot ovat olleet bingossa lailla kiellettyjä. Bingohalleissa voittoina onkin perinteisesti jaettu esimerkiksi lahjakortteja ja erilaisia tuotepalkintoja joulukinkuista kodin elektroniikkaan.
Perinteisen hallibingon pelaaminen Suomessa on vähentynyt 2000-luvun aikana, ja sitä harrastavat nykyään eniten seniorikansalaisey. Nettibingo sen sijaan on vahvassa nosteessa kaiken ikäisten pelaajien keskuudessa. Sen pelaaminen onnistuu missä ja milloin tahansa, kunhan sinulla on käytössäsi nettiyhteys ja tietokone tai mobiililaite. Nettibingossa voitot maksetaan käteisenä, ja parhaimmillaan ne voivat olla tuhansia, kymmeniä tuhansia tai jopa satoja tuhansia euroja.
Bingo on helppo ja hauska numeroarvontaan perustuva rahapeli, jota voi nykyään pelata lukuisilla nettikasinoilla ja netin bingohuoneilla missä ja milloin tahansa. Nettibingon voitot maksetaan käteisenä. Uudelle pelaajalle on nettibingosivustoilla usein tarjolla ilmaista pelirahaa bingoon tai bingobonuksia.
Bingo on perinteisesti ollut myös sosiaalista toimintaa ja vuorovaikutusta pelaajien kesken. Tämä aspekti toteutuu nykyisin nettibingoon liittyvän kätevän chattailumahdollisuuden avulla.
Bingoa pelatessa on syytä muistaa, että se on onnenpeli, jossa voittaminen on täysin sattumanvaraista. Pelaaminen on parhaimmillaan mukavaa ajanvietettä ja pientä ekstrajännitystä elämään ja voittaminen piristävä yllätys.